मुंबई: पूर्व भारतीय बल्लेबाज विनोद कांबली का मानना है कि स्टीव स्मिथ और डेविड वॉर्नर जैसे दिग्गजों के उपलब्ध नहीं रहने के कारण भारतीय टीम ऑस्ट्रेलिया के खिलाफ आगामी श्रृंखला में जीत के प्रबल दावेदार के रूप में शुरुआत करेगा। विराट कोहली की शानदार फार्म से प्रभावित कांबली ने भारतीय कप्तान की जमकर तारीफ की और कहा कि वह रनों का भूखा है तथा मैदान पर अपना शत प्रतिशत योगदान देता है।